Corsaren, 1844-10-18
"Begeistring." Vi kunne ikke slaae "Berlingske" af Tankerne - vi mene det Nr. af "Berlingske", da den paa sin sædvanlige simple og ihjertelige Maade fortalte, at ved Hs. Majestæts Ankomst til en By i Jylland skabte Begeistringen i et Nu et heelt Ryttercorps. Dette er nemlig ikke af den Slags Begeistring, som man kan faae at kjøbe i Nærheden af Østerport for en to, tre Mark, nei, det er en ganske anderledes Begeistring, det er jo en Begeistring, som kan gjøre Mirakler, idet mindste Ryttercorps. See, det er vistnok det mærkværdigste Beviis paa Begeistringens Kraft, man endnu har bragt for Lyset. At Begeistringen kan skabe Heste til at kjøre med, det have vi nok seet; men at den kunde skabe hele Ryttere, Hest og Mand paa engang, ligesom man støben Tinsoldater, det havde vi aldrig troet. Rigtignok er det den "Berlingske" som har fortalt det; men hvorfor stulde man ikke troe "Berlingske"?. Der er jo dog mange Mennesker, der baade troe paa Forvarsler og Finantsbudgetter, baade paa Løst og Fast: hvorfor, spørge vi, skulde man saa ikke ogsaa kunne troe paa "den Berlingske"? Eller skulde den maaskee være vant til at lyve? At bygge Æreporter og juble, hvor der ingen Jubel og Æreport var? Jngenlunde! Straffede den ikke selv de Coninck paa det frygteligste ved at bekjendtgjøre, at han var Medarbeider af Bladet, blot fordi han havde vovet at sætte en Mand et Par Aar i Tugthuset, uden at han virkelige var dømt dertil? "Berlingske hader altsaa Usandhed; og lyver ikke. Altsaa, vi troe den "Berlingske", vi ttoe, at Begeistringen er begyndt i Jylland, og, efterhaanden som Hs. Majestæt nærmer sig Hovedstaden, reiser den sig paa hans Vei, ligesom efter Pastor Visbys Forsikkring Blomsterne paa Sorgenfri ved Dronningens Ankomst dertil. Men hvad skulle vi saa gribe til med denne voldsomme Begeistring? Allesammen gaae hen og blive "Hestfolk" ligesom Kammerjunkere og Staldkarle, det har man heller ikke Lyst til; dog, det ville vi overlade til Enhver især, og kun betragte de nærmeste Følger af Begeistringen. Siden den saa let kan skabe Ryttere, saa behøve vi ikke længere nogen fremmed Hjælp, vi kunne skjøtte os selv ligesom de store Gjæslinger, og det er ret heldigt, siden det russiske Svogerskab er gaaet al Kjødets i Gang. Jeg veed virkelig ikke, hvorfor vi nu længere stulle plage os med Beregninger og Debatter om Værnepligt, Almeenvæbning og staaende Hære. Kommer der Ugler i Mosen, saa skaber Begeistringen i et Nu et Nyttercorps - hvad siger jeg: ti, tyve Ryttercorps foruden Fodfolk og Artilleri, og, naar man er noget høflig mod Begeistringen, vil den nok have den Godhed at indrette det saaledes, som Kammerherre Bensson har ønsket det, nemlig at den honnette Ungdom i disse Corps danner et Corps for sig. Om da Fjenderne vare saa store som de uforudselige Udgifter, saa skulde vi hakke dem saa smaae som Forbedringerne indtil Dato ved det kjøbenhavnske Vandvæsen. Begeistringen vil kunne vise sig i alle mulige Retninger. Folket kan blive saa begeistret, uden engang at læse saa meget som "den Frisindede", at det afsætter det Ørsted-Stemannske Ministerium og indsætter et Stemann-Ørstedsk. Næstegang der bliver Opløb paa lille Kjøbmagergade behøver man ikke at leie Underofficierer; thi Begeistringen vil skabe dem. Eller man vil heelt kunne undvære dem; thi Begeistringen vil lægge sin Kraft i Politibetjentene, saa at hver Politibetjent bliver en Leerbeck. Gud veed, hvorledes en begeistret Politibetjent vil komme til at see ud? Det falder os ind: Skulde vi fremtidig behøve en Flaade? Idetmindste ikke mod Maroccanerne, det vide vi nok; thi Franskmændene have jo en Flaade. Men uden Hensyn hertil maae vi, af Jnteresse for Sagen, erkyndige os hos "Berlingske", om den troer, at Begeistringen vil holde tilsøes. Overveier man Alting ret nøie, saa vil man endvidere klart indsee, hvilke enorme Fordele og Besparelser det vil være for Regeringen og Hoffet, naar Begeistringen ved store og festlige Leiligheder paatager sig Arrangementet og tilveiebringer det Fornødne. Thi det er netop Begeistringen, det hidtil har knebet paa At Communen vil føre sig Sagen til Nytte, tør forventes. Den vil strax yderligere opsætte Planen til en bedre Gadebelysning og lade det blive ved det Gamle; thi Begeistringen lyser jo i Mørke, istedetfor med Lygter gaae vi med Begeistring, med Begeistring løbe vi hinanden i Rendestenen. - Videre vil Vandcommissionen faae No. Begeistringen vil da sagtens kunne skabe Vand; allenfals vil den selv kunne blive til Vand. Det vil blive for vidtløftigt at opregne alle de Spring, som enkelte Private ville gjøre af Begeistring ligefra Selveier Lydersen og Blok Tøxen til Grevencop-Castenschjold og Sophie Bohnhoff. Men "Berlingske" som første Opfinder, og som desuden altid har gaaet og været saa smaat begeistret, bliver reent rasende. Den vil i sin Forhippelse blande Kongens Hjemkomst, Prinds Ferdinands Jnspectionsreiser, de 3 pCt. Laan, paa en unaturlig Maade imellem hinanden, sætte Hoveri som Overskrift over en Statshusholdningsartikel og notere Hurraraab under Børscoursen. Ja, hvo veed, om ikke den almindelige Begeistring gaaer saa vidt, at Hans Durchlauchtighed Landgrev Vilhelm giver sin Skildvagt Lov til at ryge Tobak, og tillader Hundene at gaae paa Volden store Bededagsaften for at høre Klokkerne ringe.